มีเพศสัมพันธ์ในวันไข่ตก กินยาคุมฉุกเฉิน จะท้องไหมคะ
สวัสดีค่ะ การมีเพศสัมพันธ์ หากไม่ใช่ระยะปลอดภัย และไม่ได้ใส่ถุงยางอนามัยป้องกัน ก็ย่อมมีโอกาสตั้งครรภ์ได้มากส่วนการทานยาคุมฉุกเฉิน ประสิทธิภาพจะขึ้นอยู่กับความรวดเร็วในการทานหลังจากที่มีเพศสัมพันธ์ โดยหากทานภายในไม่เกิน 12 ชั่วโมงหลังการมีเพศสัมพันธ์ จะช่วยป้องกันการตั้งครรภ์ไเ้ประมาณ 95% หากทานภายใน 12-24 ชั่วโมง จะป้องกันการตั้งครรภ์ได้ประมาณ 85% หากทานภายใน 24-48 ชั่วโมง จะป้องกันได้ประมาณ 75% หากทานภายใน 48-72 ชั่วโมง จะป้องกันได้ประมาณ 58%และหากเป็นยาคุมฉุกเฉินชนิดที่มี 2 เม็ดใน 1 แผง หลังจากทานเม็ดแรกไปแล้ว ก็ต้องทานเม็ดที่ 2 หลังจากเม็ดแรกไปภายในไม่เกิน 12 ชั่วโมงด้วยค่ะ